## Odluka o izmjenama Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2011. godini

### NN 124/2011 (4.11.2011.), Odluka o izmjenama Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2011. godini

VLADA REPUBLIKE HRVATSKE

2488

Na temelju članka 143. Zakona o odgoju i obrazovanju u osnovnoj i srednjoj školi (»Narodne novine«, br. 87/2008, 86/2009, 92/2010, 105/2010 i 90/2011), Vlada Republike Hrvatske je na sjednici održanoj 21. rujna 2011. godine donijela

ODLUKU

O IZMJENAMA ODLUKE O KRITERIJIMA I MJERILIMA ZA UTVRĐIVANJE BILANČNIH PRAVA ZA FINANCIRANJE MINIMALNOG FINANCIJSKOG STANDARDA JAVNIH POTREBA SREDNJIH ŠKOLA I UČENIČKIH DOMOVA U 2011. GODINI

I.

U Odluci o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2011. godini (»Narodne novine«, broj 29/2011), točka III. mijenja se i glasi:

»III.

Ukupna godišnja bilanca sredstava za srednje škole i učeničke domove u 2011. godini za financiranje minimalnog financijskog standarda javnih potreba, utvrđuje se kako slijedi:

– u kunama –

|  |  |  |  |
| --- | --- | --- | --- |
| Opis | Bilancirana sredstva za 2010. g. | Bilancirana sredstva za 2011. g. | Indeks 2011./2010. |
| 0 | 1 | 2 | 3=2/1 |
| Materijalni i financijski rashodi | 364.097.103 | 336.642.000 | 92,46 |
| Materijalni i financijski rashodi za učeničke domove | 43.501.500 | 41.724.900 | 95,92 |
| Rashodi za materijal, dijelove i usluge tekućeg i investicijskog održavanja škola i učeničkih domova | 36.953.574 | 33.384.175 | 90,34 |
| Rashodi za nabavu proizvedene dugotrajne imovine i dodatna ulaganja na nefinancijskoj imovini | 88.809.231 | 60.600.750 | 68,24 |
| Ukupno | 533.361.408 | 472.351.825 | 88,56 |

Ukupni godišnji iznos sredstava za materijalne i financijske rashode srednjih škola i učeničkih domova za 2011. godinu iznosi 336.642.000 kuna.

Ukupni godišnji iznos sredstava za materijalne i financijske rashode za učeničke domove (smještaj i prehrana) za 2011. godinu iznosi 41.724.900 kuna.

Ukupni godišnji iznos sredstava za materijal, dijelove i usluge tekućeg i investicijskog održavanja škola i učeničkih domova za 2011. godinu iznosi 33.384.175 kuna.

Ukupni godišnji iznos sredstava za rashode za nabavu proizvedene dugotrajne imovine i dodatna ulaganja na nefinancijskoj imovini za 2011. godinu iznosi 60.600.750 kuna.«.

II.

U točki VII., u tabličnom prikazu pod rednim brojem 17. Splitsko-dalmatinska županija, u 6. stupcu brojka: »7.216.819« zamjenjuje se brojkom: »8.716.819«, a u 7. stupcu brojka: »3.594.458« zamjenjuje se brojkom: »2.094.458«.

U tabličnom prikazu pod »UKUPNO ŽUPANIJE«, u 6. stupcu brojka: »59.100.750« zamjenjuje se brojkom: »60.600.750«, a u 7. stupcu brojka: »31.330.318« zamjenjuje se brojkom: »29.830.318«.

III.

Ova Odluka stupa na snagu danom objave u »Narodnim novinama«.

Klasa: 602-03/11-01/01

Urbroj: 5030104-11-3

Zagreb, 21. rujna 2011.

Predsjednica
Jadranka Kosor, dipl. iur., v. r.

Odluka, NN 124/2011-2488